előterjesztés 3. sz. melléklete

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Zala Vármegyei Önkormányzati Hivatal alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**

1.1. A költségvetési szerv

1.1.1. megnevezése: **Zala Vármegyei Önkormányzati Hivatal**

1.2. A költségvetési szerv

1.2.1. székhelye: **8900 Zalaegerszeg, Kosztolányi Dezső utca 10.**

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: **1999.11.15.**
   2. A költségvetési szerv alapítására, átalakítására, megszüntetésére jogosult szerv
      1. megnevezése: **Zala Vármegye Önkormányzata**
      2. székhelye: **8900 Zalaegerszeg, Kosztolányi Dezső utca 10.**
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Zala Megyei Önkormányzat Ellátó Szervezete | 8900 Zalaegerszeg, Kosztolányi Dezső utca 10. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: **Zala Vármegyei Közgyűlés**
      2. székhelye: **8900 Zalaegerszeg, Kosztolányi Dezső utca 10.**
2. **A költségvetési szerv tevékenysége**
   1. A költségvetési szerv közfeladata: **Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 84.§ (1) bekezdése alapján a közgyűlés az önkormányzat működésével, valamint az elnök vagy a főjegyző feladat-és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására önkormányzati hivatalt hoz létre. Helyi önkormányzati igazgatási tevékenysége keretében a hivatal közreműködik az önkormányzatok egymás** **közötti, valamint az állami szervekkel történő együttműködésének összehangolásában.**
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | **841105** | **Helyi önkormányzatok és társulások igazgatási tevékenysége** |

* 1. **A költségvetési szerv alaptevékenysége: A Hivatal az Mötv. 41. § (2) bekezdése alapján a képviselőtestület szerveként végzi az önkormányzati feladatok ellátását, amely a megyei önkormányzat tekintetében az Mötv. 27. § (1) bekezdése értelmében területfejlesztés, területrendezés, vidékfejlesztés és koordináció. E feladatokat a területfejlesztésről és a területrendezésről szóló 1996. évi XXI. törvény 11. § - 14. §-ai rögzítik. Feladatkörébe tartozik az önkormányzati feladatok, döntések előkészítése, végrehajtása. A területfejlesztés körében a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet alapján pályázat- és támogatáskezelésben is közreműködik. Az Mötv. 42. § 6. pontja alapján működik együtt nemzetközi szervezetekkel. Pénzügyi-gazdálkodási tevékenységet az irányító szervének tulajdonában álló gazdasági társaság részére, valamint a nemzetiségek jogairól szóló 2011. évi CLXXIX. törvény 80. §-a alapján a megyei nemzetiségi önkormányzatok számára végez. A választási eljárásról szóló 2013. évi XXXVI. törvény 66. § (1) bekezdése, valamint 68. § (1) bekezdése alapján területi választási irodaként végzi az országgyűlési, önkormányzati és európai parlamenti képviselőválasztásokhoz kapcsolódó, valamint az országos és helyi népszavazással kapcsolatos tevékenységeket.**
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | **011130** | **Önkormányzatok és önkormányzati hivatalok jogalkotó és általános igazgatási tevékenysége** |
| 2 | **011320** | **Nemzetközi szervezetekben való részvétel** |
| 3 | **013330** | **Pályázat-és támogatáskezelés, ellenőrzés** |
| 4 | **013360** | **Más szerv részére végzett pénzügyi-gazdálkodási, üzemeltetési, egyéb szolgáltatások** |
| 5 | **016010** | **Országgyűlési, önkormányzati és európai parlamenti képviselőválasztásokhoz kapcsolódó tevékenységek** |
| 6 | **016020** | **Országos és helyi népszavazással kapcsolatos tevékenységek** |
| 7 | **041140** | **Területfejlesztés igazgatása** |
| 8 | **041231** | **Rövid időtartamú közfoglalkoztatás** |
| 9 | **041233** | **Hosszabb időtartamú közfoglalkoztatás** |

* 1. A költségvetési szerv illetékessége, működési területe: **Zala vármegye területe**

1. **A költségvetési szerv szervezete és működése**
   1. A költségvetési szerv vezetőjének megbízási rendje: **A Hivatal élén álló vármegyei főjegyzőt az Mötv. 27.§ (3) bekezdése alapján – pályázat alapján – határozatlan időre nevezi ki a vármegyei közgyűlés elnöke. A kinevezéshez további személy, illetve szervezet egyetértése nem szükséges. A vármegyei főjegyző felett a munkáltatói jogokat, beleértve az egyéb munkáltató jogokat, továbbá a felmentés jogát a vármegyei közgyűlés elnöke gyakorolja. Feladatait köztisztviselőként, közszolgálati jogviszonyban látja el.**
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | **Közszolgálati jogviszony** | **a közszolgálati tisztviselőkről szóló 2011. évi CXCIX törvény** |
| 2 | **Munkaviszony** | **a Munka Törvénykönyvéről szóló 2012. évi I. törvény** |